**Aferim!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aferim!

...

Venim de-a sila într-o viață

Pe care ne zbatem s-o trăim

”Să fie lumină!” spus-a cerul pe față

Și lumină a fost, ”aferim”!

....

Însă bezna ce-a fost înainte

De lumină, de-atunci s-a ascuns

S-a ascuns într-un cuget și-o minte

Imposibil apoi de pătruns!

...

Toate au fost la-nceput,

Și totul era plin de lumină,

Dar cu timpul, ea s-a pierdut

De prima poruncă divină!

...

Iar bezna iarăși se-ntinde ,

În umbră le trage pe toate,

Căci nimeni de-atunci nu aprinde

Lumina în veșnica noapte!

...

”Să fie lumină”! Prima poruncă,

Și lumina atunci s-a aprins,

Însă bezna în lumină se-aruncă,

Și peste lume s-a-ntins!

...

Ce-i viața oare, pentru ființa ce moare,

Experiență? Penitență?

Sau, de doare-i doar răbdare?

Iar dacă nu este-ntâmplare,

Suntem puși la îngrășare

Pentru celeste abatoare?

...

Ce e viața vrem să știm,

De-i doar să fie, aferim!